Sen tirsdag aften besøgte tre udlændinge en thai-massageklinik på Søndergade i Farsø. Men de kom derfra med mere end løsnede muskler. - Den første tager ejerens pung, mens to andre har truet kvinderne med knive. Og på vej ud, tager de endnu en taske, så de fik et udbytte på 10.000 i alt, siger vagtchef ved Nordjyllands Politi Poul Badsberg. De thailandske piger snakker ifølge politiet ikke specielt godt dansk og skal derfor afhøres med tolk i løbet af i dag. Politiet har dog fundet ud af, at de tre gerningsmænd flygtede fra stedet i en hvid kassevogn.

Referat:
To thailandske massører fra Farsø fik taget 10.000 kroner efter, de havde masseret tre udenlandske mænd.